10α. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 889 της 9 Μαΐου 1955/29 Νοεμ.  1962 (ΦΕΚ Α΄ 204) Περί χορηγήσεως προσαυξήσεως λόγω πολυετούς υπηρεσίας επί του μισθού των εφημερίων, ιεροδιακόνων, ιεροψαλτών και νεωκόρων των μη ενοριακών ναών. Λαβόν υπ’ όψιν τας υπ’ αριθ. 2421 και 7816 ε.ε. προτάσεις του Υπουργείου Εσωτερικών, ως και εισήγησιν του κ. Υπουργού των Εσωτερικών, όπως εφ’ όσον γίνωσιν αποδεκταί αι προτάσεις του, παρασχεθή η προσαύξησις και εις τους υπηρετούντας παρά τοις Ναοίς των δημοτικών Αγαθοεργών Ιδρυμάτων, αποφασίζει: α)Ο κατά την 30 Απρ. 1955 λαμβανόμενος μηνιαίος μισθός υπό των εφημερίων, ιεροδιακόνων, ιεροψαλτών και νεωκόρων των μη ενοριακών ναών των δημοτικών νεκροταφείων και των ομοίων Ναών των Δημοτικών Αγαθοεργών Ιδρυμάτων προσαυξάνεται ως ακολούθως: 1)Κατά 8% επί τη συμπληρώσει δεκαετούς εμμίσθου υπηρεσίας. 2)Κατά 10% επί τη συμπληρώσει εικοσαετούς εμμίσθου υπηρεσίας, και 3)Κατά 15% επί τη συμπληρώσει τριακονταετούς εμμίσθου υπηρεσίας. β)Δια την παροχήν της ανωτέρω προσαυξήσεως εις το περί ου πρόκειται προσωπικόν εφαρμόζονται αναλόγως τα εν τη υπ’ αριθ. 1530/5.10.1954 πράξει ημών οριζόμενα. γ)Η ισχύς της παρούσης κυρωθησομένης νομοθετικώς μερίμνη του επί των Εσωτερικών Υπουργού, άρχεται από της εκδόσεως αυτής. Εκδόσαν προς τούτο την υπ’ αριθ. 889 παρούσαν πράξιν του. Εκυρώθη δια της παρ. 1 άρθρ. 31 Νόμ. 4505/1966 (τομ. 3 σελ. 194, 19). Σελ.108(δ) 286-154 